પ્રેક્ષકોને દર અડધા કલાકે પૂછવામાં આવ્યું કે, કેવું લાગે છે? ફિલ્મ જોયા પછી રડનારી વ્યક્તિને ‘દુઃખ’ થયું, પરંતુ વીસ જ મિનિટમાં ‘સામાન્ય’ બની ગયા, બીજા અડધા કલાક પછી એમને ‘સારું’ લાગવા માંડ્યું અને એક કલાક પછી ‘ખૂબ સારું’ લાગવા માંડ્યું. આમ થવાનું કારણ તપાસતાં નિષ્ણાતોએ તારણ મેળવ્યું કે, હૃદયના ઊંડાણથી રડ્યા પછી મગજમાં આનંદનો અનુભવ કરાવતું ઓક્સિટોસિન રસાયણનો વધુ સ્ત્રાવ થવા માંડે છે. આ રસાયણનો સ્ત્રાવ વધતો જાય તેમ આનંદ વધતો જાય છે. હૃદયને રુંધતી પીડાના અનુભવથી પરિણમતાં દરેક રુદન પછી આનંદની આ લાગણી વ્યક્તિને માનસિક રીતે આશા જગાવે છે કે, દુઃખની દરેક ક્ષણ પછી આનંદની ભરતી ચઢશે.